
»Nekega dne spoznaš,
da v življenju niso 
najpomembnejše materialne stvari.

Najpomembnejši so ljudje,
ki jih imaš rad in  jih ne želiš izgubiti«.  
       
                                             Neznan                                                                                                                                         

SPROSTITVENA DEJAVNOST:
Ena od zelo zanimivih iger, ki se prenaša iz roda v rod je vsekakor Ristanc. 
Je skupinska igra, manjših skupin; dva, tri, največ štirje igralci.
Pri tej igri ni vodje pač pa so soigralci enaki. Narišeš ristanc, ga razdeliš v polja in jih označiš s številkami. Poiščeš si kamenček, ki naj bo prijetno okrogel in ploščat. Z ostalimi igralci se razvrstiš za metanje kamenčka. Vržeš kamenček v sredino prvega polja, ko kamenček obleži v njem »odtancaš« ponj in spet nazaj pred ristanc. Vse dokler ne narediš »fuča«. To se zgodi, če stopiš na ristančevo črto ali preko nje iz polja ali čez ristančevo črto. Če si »fuč« se umakneš naslednjemu v vrsti. Tvoj kamen obleži v polju pred tistim s »fučem«.V enojno polje skačeš z eno nogo, v dvojno pa z obema istočasno. Pri obratu se obrneš v skoku. Pomembno je to, da nikoli ne skočiš na črto. Na vrhu ristanca je dom ali nebesa. V njem lahko počivaš (na obeh nogah, se obračaš v skoku, skočiš z eno nogo ali sploh ne počivaš) seveda je vse odvisno od postavljenih pravil in dogovorov.
Lahko postaviš tudi dodatne naloge:
• nosiš kamenček na dveh prstih roke in dodatno skačeš, ne da bi kamen padel na tla,
• »tancaš« in z nogo porivaš (potiskaš) kamenček, ta ne sme obstati na črti ali iti čez njo.

                               [image: ristanc]
Pridobljeno na spletu:
http://www.cocktails.si/druzabne-igre/ristanc-tanc-sola-ali-fuc-zabavna-otroska-igra/ (20. 3. 2020).
Pa veliko zabave …

KOSILO, POČITEK:

Včeraj si se naučil/a pravilnega bontona obnašanja pri jedi. Pa misliš, da je v vseh kulturah po svetu enako? Nikakor ne. Kot zanimivost ti bom navedla nekaj primerov obnašanja različnih kultur po svetu. Najbrž se boš zelo zabaval/a. Vendar pa to nikakor ne pomeni, da jih boš posnemal/a. Pri nekaterih od njih pomeni to omiko, pri nas pa neoliko. 
TANZANIJA • Hrana se je iz skupne posode, vedno z desno roko. Zelo nevljudno je, če pridemo pravočasno – dvajset minutna zamuda je optimalna. MALEZIJA • Vedno jemo z desno roko – Malezijci smatrajo levo roko za ne čisto in zato nevredno, da bi z njo prijeli hrano. PAKISTAN • Če pustimo hrano na krožniku, s tem u žalimo gostitelja. RUSIJA • Na krožniku moramo vedno pustiti nekaj hrane – tako izrazimo naše navdušenje nad izvrstno pripravljeno hrano. KITAJSKA • Med jedjo pogosto delajo zvoke, ki so znamenje zadovoljstva nad hrano in ne pomanjkanja omike. Poleg tega Kitajci menijo, da je bolje »zunaj kot znotraj«, zato včasih pljuvajo vsevprek. Včasih tudi smrkajo iz nosu na tla in ne zadržujejo vetrov. Upam, da si boš dobro zapomnil/a, da tvoj dom in  šola nista na Kitajskem. 

Zdaj pa le hitro temeljito umij roke, pripravi pogrinjek, krožnike in … dober tek! In ne pozabi na zobe.
Ker je za tabo naporen teden, predvsem pa tudi za tvoje starše, bi bilo super, če po kosilu pomagaš pospraviti mizo in opereš posodo.
Pridobljeno na spletu:
 http://lu-kocevje.si/wp-content/uploads/2013/08/CVZU_Gr_27_Pogrinjek.pdf (16. 3. 2020)


SAMOSTOJNO UČENJE:

Petek je in povrhu vsega čudovit sončen dan. Zato te nimam namena dodatno »mučiti«. Možnost imaš, da še enkrat pregledaš domače naloge celega tedna in si poljubno izbereš eno za utrjevanje tvojega že pridobljenega znanja. Se še spomniš reka: »Vaja dela mojstra.« 
Veselo na delo.

Pridno si beleži rezultate tvojega znanja (bodi pošten/a) in ko se spet srečamo, te bom za uspešnost nagradila. (Spomni se, kaj imamo spravljeno na omari). [image: Rezultat iskanja slik za smejko]



USTVARJALNO PREŽIVLJANJE PROSTEGA ČASA:

VRTNICE IZ PAPIRJA:
Potrebuješ papir, bel ali barvni (kolaž), svinčnik, škarje, lepilo.
Poišči večji kozarec ali nekaj okroglega. Postavi ga na papir in s svinčnikom obriši krog. Sestra, brat ali starši naj ti s svinčnikom pomagajo v krog narisati špiralo. Vzameš škarje in odrežeš krog. Nato v krog (po črti) zarežeš špiralo. Špiralo počasi zvijaš od zunaj navznoter, dokler ne prideš do konca. To je vse! Zalepiš z lepilom, da jo dodatno fiksiraš … in glej jo, prelepo vrtnico. Izdelaj jih toliko kot je vaših družinskih članov, saj boš  prihodnji teden z mojo pomočjo izdelal/a preproste, a čudovite pogrinjke za svojo družino. Iz vrtnic lahko ustvarimo šopke, venčke …

Pridobljeno na spletu:

https://www.google.com/search?q=vrtnice+iz+papirja&tbm=isch&source=iu&ictx=1&fir=hOMBdcuUwj-NPM%253A%252CgaGha0iumffw (16. 3. 2020).

PYarner-580x417Pridobljeno na splet

SPROSTITVENA DEJAVNOST:

Pojdi v naravo, naberi si novih moči. Sprehodi se po gozdu ali travniku pred hišo. Morda pa boš pomagal mami pri nabiranju regrata. Ta je odličen, še posebej v tem letnem času. Uporablja se  za najrazličnejše zdravilne pripravke in solate. Dodaš mu lahko kuhan krompir, popečeno panceto ali ocvirke, jajčka …
Mmmmm, sem že postala lačna. Takoj skočim z Ajdo in Mašo ponj …
Enako pa tudi ti izkoristi topel sončen dan, pazi le, da se ne oddaljiš preveč od doma, saj je zaradi strožjih preventivnih zdravstvenih ukrepov gibanje zelo omejeno.


Ostanite zdravi …

Pozdravlja vas učiteljica Aleksandra z Ajdo in Mašo.

